recursal/SuperWikiNEXT-32B huggingface dataset:
**Միշել Մոսեսյան** (նոյեմբերի 11, 1959(1959-11-11), Փարիզ), ֆրանսահայ ճարտարապետ, Բրիտական ճարտարապետական թագավորական ինստիտուտի անդամ, լիցենզավորված ճարտարապետ։ Միշել Մոսեսյանը համաշխարհային ճանաչում ունեցող ճարտարապետ է։

Կենսագրություն
--------------

Ծնվել է 1959 թ.-ին Փարիզում։ Մասնագիտական կրթություն ստացել Փարիզի Գեղեցիկ արվեստների Ազգային դպրոցում (École Nationale des Beaux-Arts)։ Այնուհետև կրթությունը շարունակել է Նյու-Յորքում (Cooper Union), ճարտարապետության մագիստրոսի կոչում ստացել է Հարվարդի համալսարանից (Harvard Graduate School of Design)։

Մինչև 1992 թ.-ը ներգրավված էր մի շարք միջազգային նախագծերում «SOM» (Skidmore, Owings & Merrill) կազմակերպության շրջանակում։ Այս կազմակերպությունը հանդիսանալով աշխարհի ամենամեծ ճարտարապետական կազմակերպություններից մեկը ներառում է շատ լայն աշխարհագրություն՝ նախագծելով խոշորագույն կառույցներ։

1993 թվականին մի խումբ ճարտարապետների, ճարտարագետների ու շրջակա միջավայրի հարցերով զբաղվող մասնագետների հետ համատեղ հիմնել է «a4A» խումբը։ Այն միտված էր նորարարական մոտեցումների շնորհիվ հասնել մարդածին միջավայրում խնդիրների երկարաժամկետ կայունության՝ երկրորդական դարձնելով արագ վերադարձելի տնտեսական և տեխնիկական գործոնները։

2001 թ.-ին նրան կրկին հրավիրում են ամերիկյան SOM ընկերություն, որպես փոխտնօրեն և նախագծի գլխավոր ճարտարապետ։ Չիկագոյի և Նյու-Յորքի գրասենյակներում աշխատելուց հետո, 2005 թ.-ին Լոնդոնում Միշել Մոսեսյանը հիմնում է իր սեփական նախագծային «Մոսեսյան և գործընկերներ» գրասենյակը։

Մոսեսյան և Գործընկերներ
-----------------------

Միշել Մոսեսյանի հիմնադրած կազմակերպությունը ձեռք բերեց նորարարական կոմերցիոն նախագծերի համադրման լավագույն համբավ. ամերիկյան կորպորատիվ ճարտարապետության մասշտաբները, պատմականությունն ու հավակնությունները համատեղելով մայրցամաքային Եվրոպայի նրբազգացության ու ոճականության հետ։ Դրանք շատ արագ տարածվեցին դեպի Արևելյան Եվրոպա և Միջին Արևելք։

«Մոսեսյան և գործընկերներ» կազմակերպությունը այսօր իրականացնում է նախագծեր Սաուդյան Արաբիայում, Կատարում, Մարոկկոյում, Չինաստանում, Պորտուգալիայում և այլն։

Միշել Մոսեսյանը դասավանդել է Հարվարդի, Իլինոյսի, Չիկագոյի ու Փենսիլվանիայի համալսարաններում։

Հիմնական Ճարտարապետական աշխատանքները
------------------------------------

* Դոհա հին քաղաքի կենտրոն տարածքի վերանորոգման նախագիծ, Կատարում
* ՆԱՏՕ-ի նոր մասնաշենքի և հարող տարածքի նախագիծ, Բրյուսելում
* Բազմաթիվ շենքեր Լոնդոնում

Ծանոթագրություններ
------------------

1. ↑  Structurae — Ratingen: 1998.
2. ↑  Աշխարհահռչակ հայ ճարտարապետ Միշել Մոսեսյանի գրասենյակը շահել է Մեքքայի Մուսուլմանական թանգարանի ստեղծման մրցույթը
3. ↑  New York by Michael Mossessian
4. ↑  "Armenian capital's mayor meets with architect Michel Mossessian". Արխիվացված է the original 2018 թ․ հուլիսի 16-ին. Retrieved 2015 թ․ դեկտեմբերի 27. `{{cite web}}`: Unknown parameter `|dead-url=` ignored (`|url-status=` suggested) (help)
5. ↑  Merchant Square, London

Արտաքին հղումներ
----------------

* Մոսեսյան և գործընկերներ պաշտոնական կայք (Ֆրանսերեն)
**Կորի փողոց**, փողոց Երևանի Կենտրոն վարչական շրջանում։

Տվյալներ
--------

Սկսվում է Տիգրան Մեծի պողոտայից (Կենտրոն և Նորք-Մարաշ վարչական շրջանների ընդհանուր իրավասության դատարանի մոտից) և դուրս գալիս դեպի Երվանդ Քոչարի փողոց (ոսկու շուկայի մոտ), այնուհետև շարունակվում դեպի Քաջազնունու փողոց։

Պատմություն
-----------

Նախկինում փողոցը սկիզբ էր առնում այժմյան Սուրբ Գրիգոր Լուսավորիչ եկեղեցու մոտակայքից՝ Գետառ գետի ձախ ափի հայկական տների սկզբնամասից։ Ձգվում էր հին տների լաբիրինթոսով ու կեռմաններով և այդ պատճառով էլ կոչվում էր *Կրիվոյ* (ռուս.՝ кривой՝ ծուռումուռ)։ Փողոցը նախկինում երկար էր, և նրան հարող տների բակերը կոչվում էին *Կրիվոյ քուչա* կամ *մայլա*։

Հատվող փողոցներ
---------------

* Արհեստավորների 1-ին փողոց
* Երվանդ Քոչարի փողոց
* Երվանդ Քոչարի փողոցի անցուղի

Նշանակալի օբյեկտներ
-------------------

* Գևորգ Էմինի անվան №182 ավագ դպրոց

Պատկերասրահ
-----------

* Փողոցի սկզբնամասըՓողոցի սկզբնամասը
* Կորի և Երվանդ Քոչարի փողոցների խաչմերուկըԿորի և Երվանդ Քոչարի փողոցների խաչմերուկը
* Գևորգ Էմինի անվան №182 ավագ դպրոցի շենքըԳևորգ Էմինի անվան №182 ավագ դպրոցի շենքը
* 
* 
*

Տես նաև
-------

* Երևանի փողոցների ցանկ
* Երևանի վարչական բաժանում

Ծանոթագրություններ
------------------

1. ↑  "Երևանի հին թաղերը" (PDF). Արխիվացված (PDF) from the original on 2012 թ․ հունիսի 3. Retrieved 2012 թ․ հունիսի 3.

Աղբյուրներ
----------

* Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
* Սերգեյ Ավագյան, Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
**Պալենկե** (իսպ.՝ Palenque), մայաների խոշոր քաղաքի պայմանական անվանումը, որը գտնվում է մեքսիկական Չյապաս նահանգի հյուսիս-արևելքում՝ մայաների քաղաքական և մշակութային կենտրոնը 3-8-րդ դարերում։

Ընդհանուր տեղեկություն
----------------------

Հիմնական կառույցները - մ.թ.ա. 600-800 թթ։ Դրա կենտրոնը համարվում է պալատը՝ շինությունների համալիր երկու խոշոր և երկու փոքր պալատներով։ Պատկերասրահները և ներքին դահլիճները զարդարված են քարե բարձրաքանդակներով։ Պահպանվել են պալատի ավերակները (92 x 68 մ մակերեսով)՝ շենքերի համալիրը, որոնք տեղակայված են երկու մեծ և երկու փոքր պալատների շուրջ, քառակուսի հիմքով աշտարակով։ Պահպանվել են «Արևի տաճարը», «Խաչի տաճարը», ինչպես նաև «Գրությունների տաճարը», որտեղ 1949 թ. մեքսիկացի հնագետ Ալբերտո Ռուզ Լուիլյերը հայտնաբերեց բարդ կամարով շենք, որի պատերին հարթաքանդակներ կային, իսկ կենտրոնում քարադագաղ էր գտնվում։ 1952 թ. քարադագաղը, որտեղ գտնվում էին Պալենկեի թագավորի մասունքները, բացեցին և բոլոր գանձերը տեղափոխեցին Մեխիկոյի մարդաբանության ազգային թանգարան։ Պալենկեում մնաց հանրահայտ փորագրազարդ սալի կրկնօրինակը։

Պալենկեն ընկավ, հավանաբար, IX դարում Մեքսիկակական ծովածոցի ափից հարձակված ցեղերի պատճառով։ Դրա ավերակները հայտնի են XVIII դարից և բազմիցս հետազոտվել են (հիմնականում, 1949-1968 թթ. մեքսիկացի հնագետների կողմից)։ 1999 թվականին հնագետները ХХ տաճարում հայտնաբերեցին դամբարան, իսկ ХIX տաճարում՝ գրություններով և բարձրաքանդակներով զոհասեղան, որի վրա պատկերված էր Պակալեյ տիրակալի թոռը։

Պատկերասրահ
-----------

* 
* 
* 
* 
* 
* 
* 
*

Ծանոթագրություններ
------------------

1. ↑
2. ↑
3. ↑  "Արխիվացված պատճենը". Արխիվացված է the original 2016 թ․ մարտի 11-ին. Retrieved 2015 թ․ մայիսի 5.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրոքհաուսի և Եփրոնի · Բրոքհաուսի և Եփրոնի փոքր · Մեծ կատալոնական · Մեծ նորվեգական · Մեծ սովետական (1 հրտ.) · Universalis |
|  |
| 

|  Չափորոշչային վերահսկողություն |
| --- |
|  |
| BNF: 11957247s · GND: 4044399-1 · LCCN: n79104298 · NKC: ge924064 · SUDOC: 027557499 · VIAF: 154759905 · WorldCat VIAF: 154759905 |

 |

 |
**Կենդանիները պատերազմում** (անգլ.՝ Animals in War Memorial), հուշարձան Լոնդոնում, նվիրված բոլոր կենդանիներին, որոնք «ծառայել են և զոհվել բրիտանական և դաշնակցային զորքերում բոլոր ժամանակների պատերազմներում և կոնֆլիկտային իրավիճակներում»։ Հուշարձանը գտնվում է Brook Gate-ում, Park Lane խճուղու վրա։ Համալիրը բացվել է 2004 թվականի նոյեմբերի 24-ին Մեծ Բրիտանիայի թագուհի Աննայի կողմից։

Հուշարձանի ստեղծման համար որպես ներշնչանք եղել է Ջիլի Կուպերի 1983 թվականին գրված «Կենդանիերը պատերազմում» գիրքը, իսկ կառուցելու համար ֆինանսական միջոցները հավաքվել են հատուկ ֆոնդի կողմից հավաքված 1 400 000 Ֆունտ ստերլինգով։

Հուշարձանի չափսերն են 16,8 մ X 17,7 մ, հեղինակը՝ Դեյվիդ Բեքհաուսն է։ Հուշարձանում քանդակված են 2 ջորի, ձի և շուն։

«Կենդանիները պատերազմում» հիմնական գրության տակ կան ևս 2 գրություն՝

|  |
| --- |
| 

Այս հուշարձանը նվիրված է բոլոր կենդանիներին,որոնք ծառայել և զոհվել են բրիտանական և դաշնակցային զորքերում, բոլոր ժամանակների պատերազմներում և կոնֆլիկտային իրավիճակներում

*Բնօրինակ տեքստ* (անգլ.)  

*This monument is dedicated to all the animals**that served and died alongside British and allied forces**in wars and campaigns throughout time.*

 |

Երկրորդ գրությունը այսպիսին է

|  |
| --- |
| Նրանք ոչ մի այլ ընտրություն չունեին

*Բնօրինակ տեքստ* (անգլ.)  

'**They had no choice*.***

 |

Ծանոթագրություններ
------------------

1. ↑  «Somerset sculptor designs Animals in War memorial», *BBC*, 25.11.2004
2. ↑  IndieLondon, *Animals in War Memorial*, արխիվացված  օրիգինալից 2012-02-05-ին, վերցված է 2011-10-06
3. ↑  The Symbolism of the Design Archived 2011-09-15 at the Wayback Machine. Official web-site. (անգլ.)

Արտաքին հղումներ
----------------

* The Official Animals In War Memorial Fund Website. (անգլ.)
**Եփրեմ և Մարթա Ֆիլիպոսյան հայ ավետարանական քոլեջ** (AEC) (արևմտ․հայ․՝ Հայ Աւետարանական Գոլէճ, արաբ․՝ المدرسة الأرمنية الانجيلية العالية‎‎, անգլ․՝ Yeprem and Martha Philibosian Armenian Evangelical College), հիմնադրվել է 1923 թվականին Լիբանանի մայրաքաղաք Բեյրութում։ Դպրոցում գործում է երեք բաժին՝ մանկապարտեզ 4-6 տարեկան երեխաների համար, հիմնական դասրաններ 6-12 տարեկան երեխաների համար և միջնակարգ 12-18 տարեկան երեխաների համար։

Դոկտոր Զավեն Մսրլյանը 1967 թվականից սկսած մինչ 2007 թվականը զբաղեցրել է դպրոցի տնօրենի պաշտոնը։ Իր 40 տարվա աշխատանքի համար նրա պատվին հարգանքի տուրք է տեղի ունեցել Լոս Անջելես քաղաքում, ԱՄՆ։

Պատմություն
-----------

Հայ Ավետարանական քոլեջի ձևավորվումն ընթանում է 1920-ական թվականների սկզբին, երբ Օսմանյան Կայսրությունից և հետագայում Թուրքիայից աճող հայ ներգաղթյալները սկսեցին կրթություն ստանալու կարիգ զգալ կազմակերպվեց դպրոց, որը ժամանակի ընթացքում վերածվեց տղաների միջնակարգ դպրոցի, իսկ միևնույն ժամանակ 1921 թվականին, Ամերիկյան խորհրդի հովանու ներքո, ստեղծվում է Հայ օրիորդաց ամերիկյան վարժարան։ Պաշտոնապես քոլեջը հիմնադրվում է 1923 թվականին։ 1934 թվականին երկու ավագ դպրոցները միավորվում են և ղեկավարվում են կառավարիչների խորհրդի կողմից, որը ներկայացնում էր Բեյրութի ողջ Հայ ավետարանական համայնքը։ Հետագայում այն անցել է Բեյրութի Առաջին Հայ Ավետարանական եկեղեցունն իրավասության ներքո։

1960 թ․ՀԱԵ-ն ստեղծում է առաջին բակալավր դասարանը։ 1969 թվականին սկսվեց «Երկրորդ բակալավրիատը» պարոն Ֆիլիպոսյանի ֆինանսական աջակցությամբ։

Մինչ օրս ՀԱԵ-ն ունեցել է գրեթե 1500 շրջանավարտ։

Ռութ Փիլիպոսյանը հովանավորել է քոլեջի նոր շենքի կառուցոմանը իր ծնողների՝ Եփրեմ Փիլիպոսյանի և Մարթա Փիլիպոսյանի հիշատակին։

Ծանոթագրություններ
------------------

1. ↑  "Yeprem and Martha Philibosian Armenian Evangelical College". *ImYerevan.com* (in անգլերեն). Retrieved 2022 թ․ հուլիսի 16.(չաշխատող հղում)
2. ↑  "Dr. Zaven Messerlian". *sites.google.com*. Արխիվացված է the original 2022 թ․ հուլիսի 16-ին. Retrieved 2022 թ․ հուլիսի 16.
3. ↑  Check some pictures here:
4. 1 2 3 4  "Yeprem and Martha Philibosian Armenian Evangelical College". *Academic Dictionaries and Encyclopedias* (in անգլերեն). Retrieved 2022 թ․ հուլիսի 16.

Տես նաև
-------

* Հայ Ավետարանական Կերթմենյան վարժարան (Աշրաֆիա, Լիբանան)
* Հայ Ավետարանական Փիթեր և Ելիզաբեթ Թորոսյան դպրոց (Ամանոս, Լիբանան)
* Հայ Ավետարանական Շամլյան Թաթիկյան երկրորդական վարժարան (Բուրջ Համուդ, Լիբանան)
* Հայ ավետարանական կենտրոնական բարձրագույն դպրոց (Աշրաֆիա, Լիբանան)
* Թրատի Հայ Ավետարանական վարժարան (Թրատ, Լիբանան)
* Անջարի հայ ավետարանական միջնակարգ դպրոց (Այնճար, Լիբանան)
* Հայկազյան համալսարան (Ռիադ աս-Սոլհ, Բեյրութ, Լիբանան)

Արտաքին Հղումներ
----------------

* AEC շրջանավարտների կայք Archived 2022-05-05 at the Wayback Machine.
* Մերձավոր Արևելքի Հայ Ավետարանական Եկեղեցիների Միության Ուսումնական Խորհուրդը (ՄԱԷՀՄ) Archived 2007-09-27 at the Wayback Machine.
**Դոլբի թատրոն** (նախկինում կոչվել է **Կոդակ թատրոն**) (անգլ.՝ Dolby Theatre), Լոս Անջելեսի Հոլիվուդյան Բուլվար փողոցում գտնվող Hollywood and Highland Center առևտրային մոլի և զվարճանքների կենտրոնում գտնվող թատրոն։
Բացման օրվանից (2001 թվականի նոյեմբերի 9) այստեղ են իրականացվում Օսկարի մրցանակաբաշխությունները։

Ճարտարապետություն
-----------------

Թատրոնը նախագծվել է Դեյվիդ Ռոքվելի կողմից Theatre Projects Consultants («Թատրոնի նախագծային խորհրդատուներ») խմբի հետ՝ հատկապես այն հարմարեցնելով Օսկարի մրցանակաբաշխություններին։ 
Թատրոնը աշխարհին հատկապես հայտնի է այս Օսկարի ամենամյա մրցանակաբաշխություններով։

Մինչ 2012 թվականի փետրվարը թատրոնը հովանավորվում էր Eastman Kodak ընկերության կողմից, որը 75 միլիոն դոլար էր վճարել շինությունն անվանակոչելու համար։
2012 թվականի սկզբին «Eastman Kodak»-ը սնանկ ճանաչվեց, ուստի անվանակոչելու իրավունքի պայամանգիրը դադարեցվեց։ Այնուհետև տարածքի սեփականատիրոջ առաջարկով թատրոնի անվանում ը ժամանակավորապես փոխվեց «The Hollywood and Highland Center» 
2012 թվականի մայիսի 1-ին հայտարարվեց, որ տարածքը կանվանվի Դոլբի թատրոն, այն ժամանակ, երբ «Dolby Laboratories»-ը քսան տարվա ժամկետով անավանակոչելու իրվաունքի պայմանագիր կնքեց Դոլբին նախ առաջին հերթին բարելավեց ձայնային համակարգը՝ կիրառելով Դոլբի Ատմոս (Dolby Atmos): Շարունակաբար ընկերությունը կատարելոգործում է դահլիճը՝ օգտագործելով նորագույն տեխնոլոգիաներ։

«Մեծ Աստիճանները» դեպի Դոլբի թատրոն

Ծանոթագրություններ
------------------

1. ↑  John Calhoun (2002 թ․ ապրիլի 1). "A Kodak Moment". *Live Design Online*. Արխիվացված է the original 2012 թ․ ապրիլի 27-ին. Retrieved 2012 թ․ փետրվարի 14.
2. ↑  "Kodak Theatre". Kodak Theatre. Արխիվացված է the original 2012 թ․ ապրիլի 16-ին. Retrieved 2012 թ․ փետրվարի 14.
3. ↑  Finke, Nikki (2012 թ․ մայիսի 1). "Kodak Theatre - Oscars Keeps Home At Hollywood & Highland In Newly Named Dolby Theatre". *Deadline Hollywood*. Retrieved 2012 թ․ հոկտեմբերի 13.
4. ↑  Higgins, Kat. "Goodbye Kodak: New Name For The Home Of The Oscars". Sky News. Retrieved 2012 թ․ փետրվարի 25.
5. ↑  "Oscars' home renamed Dolby Theatre". CBS News. Արխիվացված է the original 2012 թ․ մայիսի 2-ին. Retrieved 2012 թ․ մայիսի 1.
6. ↑  "Introducing the Dolby Theatre". Dolby.
**Սոկրատ Վռամի Աքմաքչյան** (հունվարի 15, 1922(1922-01-15), Ղարաքիլիսա, Ալեքսանդրապոլի գավառ, Հայկական ԽՍՀ - սեպտեմբերի 18, 2002(2002-09-18), Վանաձոր, Հայաստան), հայ բեմադրիչ։ ՀԽՍՀ արվեստի վաստակավոր գործիչ։

Կենսագրություն
--------------

Սոկրատ Աքմաքչյանը ծնվել է 1922 թվականին, Ղարաքիլիսայում, իրավաբանի ընտանիքում։ Նրա հայրը՝ Վռամ Աքմաքչյանը, սիրում էր թատրոնը, բայց հեռու էր բեմարվեստից։ Պապը՝ Արշակը, հայտնի էր որպես «անուղղելի» թատերասեր, որը շատ անգամ ամառանոցային Ղարաքիլիսա քաղաքը ժամանող հայ արտիստների հետ հանդես էր գալիս ներկայացումերում։

Սովորել և ավարտել է Վանաձորի Վազգեն առաջինի անվան թիվ 1 դպրոցը։ 1940 թվականին Սոկրատ Աքմաքչյանը զորակոչվոել է բանակ, ծառայել Մերձբալթիկայում, ուր սահմանապահների հետ միասին Հայրենական մեծ պատերազմի սկզբում ընդունեց հիտլերյան զորքերի առաջին հարվածները։ Առողջական վիճակի պատճառով՝ զորացրվելով վերադառնում է հայրենի քաղաքը և աշխատանքի անցնում թատրոնում։

Ավարտել է Երևանի Թատերական ինստիտուտի ռեժիսորական բաժինը, այնուհետև աշխատանքի է անցել Կիրովականի թատրոնում։ Երկար տարիներ ղեկավարել է Կիրովականի (այժմ՝ Վանաձոր) թատրոնը։

1944 թվականին հոր պահանջով Սոկրատն ընդունելության քննություններ է հանձնում պետհամալսարանի պատմական ֆակուլտետի համար, որպեսզի հետագայում տեղափոխվի իրավաբանական։ Բայց, երբ նույն 1944 թ. բացվեց Երևանի թատերական ինստիտուտը, Սոկրատ Աքմաքչյանը փոխադրվում է թատերական ինստիտուտ, հանձնում քննություններ ռեժիսորական կուրսի համար։ Թատրոնն Աքմաքչյանին գրավել էր դեռ դպրոցական տարիներից. մասնակցել է դպրոցական ներկայացումներին՝ երրորդ դասարանից սկսած, իններորդ դասարանում հանդես է եկել «Պեպո» պիեսում՝ գլխավոր դերում։ 1936 թվականին, դպրոցական այս ներկայացման մեջ նրան տեսավ Վարդան Աճեմյանը, երբ Կիրովականի թատրոնում բեմադրվում էր Լ. Միքայելյանի «Գոշը», որի մեջ մասսայական տեսարանում Սոկրատ Աքմաքչյանը հանդես էր գալիս գյուղացու դերում։

Սոկրատ Աքմաքչյանի հուշատախտակը Վանաձորում
1949 թվականի վերջին Սոկրատ Աքմաքչյանը Կիրովականի թատրոնում բեմադրում է իր դիպլոմային ներկայացումը՝ Ա. Մովզոնի «Կոստանտին Զասլոնովը» և նույն տարին ընդունվում է այդ թատրոնը որպեր ռեժիսոր։ Յոթ տարի անց նա դառնում է Կիրովականի Հովհաննես Աբելյանի անվան թատրոնի գլխավոր ռեժիսոր, իր ռեժիսորական գործունեության տարիներին բեմադրելով 14 ազգությունների դրամատուրգների 40-ից ավելի պիես։ Մահացել է 2002թ. սեպտեմբերի 18-ին Վանաձորում։

Բեմադրությունները
-----------------

* «Նույն հարկի տակ» 1957 թ.
* «Սոս և Վարդիթեր» 1958 թ.
* «Հանգուցյալը շրջում է քաղաքում»
* «Չար ոգի»
* «Սևիլիայի աստղը»
* «Այսպիսին է սերը»

Ծանոթագրություններ
------------------

1. ↑  "Սոկրատ Աքմաքչյանի կենսագրությունը avproduction.am կայքում". Արխիվացված է the original 2020 թ․ սեպտեմբերի 19-ին. Retrieved 2018 թ․ փետրվարի 10. `{{cite web}}`: Unknown parameter `|dead-url=` ignored (`|url-status=` suggested) (help)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | ՀԳՀԳ: 17498 |

 |
**Նիձիմա**  (ճապ.՝ 新島村 *Միկուրաձիմա -մուրա*), գյուղ Ճապոնիայում։ Գտնվում է Տոկիոյի պրեֆեկտուրայում։ Գյուղի ամբողջ մակերեսը կազմում է 27,83 կմ², բնակչությունը՝ 2715 մարդ, իսկ խտությունը 46,40 մարդ/կմ²։

Աշխարհագրական դիրք
------------------

Գյուղը գտնվում է Աոգասիմա կղզում՝ Տոկիոյի Կանտո տարածաշրջանում։ Բնակավայրում է գտնվում Աոգասիմա հրաբուխը։

Բնակչություն
------------

Բնակչությունը կազմում է 2715 մարդ (ըստ 2014 թվականի օգոստոսի 1-ի մարդահամարի), իսկ խտությունը 97,56 մարդ/կմ²։

Սիմվոլիզմ
---------

Գյուղում խորհրդանշական է իր Daphniphyllum teijsmannii ծառով, Crinum asiaticum ծաղկով և Zosterops japonicus stejnegeri թռչունով։

Ծանոթագրություններ
------------------

1. ↑  "概要" (in jp). Администрация села Ниидзима. Արխիվացված է the original 2012 թ․ մայիսի 7-ին. Retrieved 2010 թ․ օգոստոսի 17. `{{cite web}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)

Արտաքին հղումներ
----------------

* Բնակավայրի պաշտոնական կայք(ճապոներեն)
**Արտակ Յուրիի Իգիթյան** (1975, Երևան, Հայկական ԽՍՀ), հայ ռեժիսոր, օպերատոր, սցենարիստ։

Կենսագրություն
--------------

Արտակ Իգիթյանը ծնվել է 1975 թվականին Երևանում։ Հայրը ջավախեցի է, գրող, մայրը` հայոց լեզվի և գրականության ուսուցչուհի։ Երկու տարեկանում ընտանիքը տեղափոխվել է Մոսկվա։ 1995 թվականին ընդունվել է Կինոյի համառուսաստանյան պետական ինստիտուտի (ՎԳԻԿ) օպերատորական ֆակուլտետը, որն ավարտել է 2000 թվականին։ Դիպլոմային աշխատանքը՝ «Ձախլիկը» (ֆիլմը Ադոլֆ Հիտլերի մանկության մասին է), ներկայացվել է Կաննի փառատոնում։ 7 տարի է՝ ապրում և ստեղծագործում է Ֆրանսիայում։

Եվրոնյուզ հեռուստաընկերության համար Հայաստանի մասին պատմող գովազդային հոլովակի հեղինակն է (1 ր 35 վրկ, արտադրությունը՝ Ֆրանսիա-Հայաստան)։

Մրցանակներ և պարգևներ
---------------------

2000 թվականին լավագույն օպերատոր է ճանաչվել ԿՀՊԻ-ի միջազգային կինոփառատոնում։

Սանկտ Պետերբուրգի միջազգային փառատոնում զբաղեցրել է առաջին տեղը և ստացել «Ոսկե կենտավրոս» մրցանակ։

Ֆիլմագրություն
--------------

### Ռեժիսոր

| Տարեթիվ | Ֆիլմ |
| --- | --- |
| 2011 | Վանա ծովուն արշալույսը |
| 2009 | Ժերար Դեպարդյո գինեգործը |
| 2008 | Ես հայ եմ |

### Սցենարիստ

| Տարեթիվ | Ֆիլմ |
| --- | --- |
| 2009 | Ժերար Դեպարդյո գինեգործը |
| 2008 | Ես հայ եմ |
| 1999 | Ձախլիկը |

### Օպերատոր

| Տարեթիվ | Ֆիլմ |
| --- | --- |
| 2012 | Հուր, ջուր և ադամանդներ |
| 1999 | Ձախլիկը |

### Պրոդյուսեր

| Տարեթիվ | Ֆիլմ |
| --- | --- |
| 2011 | Վանա ծովուն արշալույսը |

Ծանոթագրություններ
------------------

1. ↑  Ռուզան Բագրատունյան (2012 թ․ մայիսի 3). "Արտակ Իգիթյան. «Պետք է վերաբերմունքը փոխվի»". kinoashkharh.am. Արխիվացված է the original 2017 թ․ մայիսի 1-ին. Retrieved 2017 թ․ հունվարի 1. `{{cite web}}`: Unknown parameter `|dead-url=` ignored (`|url-status=` suggested) (help)
2. 1 2  "Игитян Артак Юрьевич". kino-teatr.ru. 2016 թ․ մարտի 17. Retrieved 2017 թ․ հունվարի 1.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | ԿինոՊոիսկ |

 |
**Գյումրու տիկնիկային թատրոն**, Ստեփան Ալիխանյանի անվան **տիկնիկային թատրոն**, առաջին մանկական թատրոնը Հայաստանում։ Հիմնադրվել է 1935 թվականի մարտին՝ ռեժիսոր Հասմիկ Գյոզալյանի ջանքերով։

Պատմություն
-----------

Հայ թատրոնում շատ երախտավորներ կան, որոնք մեծ հետագիծ են թողել թատերական պատմության մեջ։ Ստեփան Ալիխանյանը արվեստ մտավ յուրովի, ստեղծեց իր աշխարհը, ստեղծագործական հախուռն թափով ծնեց նոր թատրոն, տիկնիկային թատրոն։ Որքան որ հին է այդ արվեստը, այնքան էլ նոր էր կյանք մտնում՝ սովետական կյանք, նպատակը՝ մանուկների գեղագիտական դաստիարակությունն էր, էսթետիկական մի դպրոց, որտեղ երեխան կարող էր շատ բան տեսնել ու սովորել։ Այդ տարիներին Գյումրու տիկնիկային թատրոնի շուրջն են համախմբվել Լենինականի դրամատիկ թատրոնի դերասաններ, հետագայում ՀԽՍՀ ժողովրդական արտիստներ Ա. Փաշայանը, Ռ. Օդաբաշյանը, Լ. Բադալյանը, Ա. Հարությունյանը և ուրիշներ։

Գյումրու տիկնիկային թատրոնն իր գործունեությունն սկսել է «Կապիկն ու հայելին», «Հեղափոխական Տանյան» (ռեժիսոր՝ Հ. Դյոզալյան) պիեսներով։ Թատրոնի հետ համագործակցել են անվանի ռեժիսորներ Վարդան Աճեմյանը և Ա. Արմենյանը, որոնք գրել և բեմականացրել են մանկական պիեսներ։ Մեծ հաջողությամբ են բեմադրվել «Չախ-չախ թագավորը» (1936, Վարդան Աճեմյան), «Քաջ Նազարը» (1937, Ա. Արմենյան) ներկայացումները։ Անցած ավելի քան քառասուն տարիներին թատրոնի խաղացանկում տեղ են գտել Դերենիկ Դեմիրճյանի «Նազելին» (գրվել է հատկապես Գյումրու տիկնիկային թատրոնի համար), «Գառնուկ ախպեր», «Կարմիր գլխարկ», «Մարտիկի երազը», «Ոսկե ձկնիկը», «Շունն ու կատուն», «Անմահական խնձոր» և այլ ներկայացումներ, որոնց մասնակցել են տիկնիկավարներ Դ. Պայազատը, Կ. Դարայանը, Ն. Ալիխանյանը, Լ. Մեսրոպյանը և ուրիշներ։ Թատրոնի նկարիչներն են եղել Վ. Շերիշևը, Կ. Մինասյանը, Զ. Սիմոնյանը, կոմպոզիտորները՝ Դ. Միրզոյանը, Ա. Շիշյանը և ուրիշներ։ Բեմադրությունների տիկնիկները պատրաստել է Ա. Ղազարյանը։

Մեծ ավանդ ունի ՀԽՍՀ վաստակավոր արտիստ, ռեժիսոր Ստեփան Ալիխանյանը, որի շանքերով ետպատերազմյան դժվար պայմաններում վերսկսվեց թատրոնի գործունեությունը։ Հովհաննես Թումանյանի ծննդյան 100-ամյակի առթիվ բեմադրված «Տերն ու ծառան» ներկայացումը արժանացել է մրցանակի։ Ներկայումս Լ. տ. թ-ի ռեժիսորներն են Ա. Ղուկասյանը և Ա. Տեր-Դրիգորյանը։ 1973 թվականից Գյումրու տիկնիկային թատրոնը «ՅՈւՆԵՍԿՕ»-ին կից տիկնիկային թատրոնների համաշխարհային կազմակերպության (ՈւՆԻՄԱ) անդամ է։

Ծանոթագրություններ
------------------

1. ↑  "ՍՏԵՓԱՆ ԱԼԻԽԱՆՅԱՆԻ ԱՆՎԱՆ ՏԻԿՆԻԿԱՅԻՆ ԹԱՏՐՈՆ | Shirak Compatriot Association". *www.shirakint.com*. Արխիվացված է the original 2019 թ․ ապրիլի 3-ին. Retrieved 2018 թ․ մարտի 14. `{{cite web}}`: Unknown parameter `|dead-url=` ignored (`|url-status=` suggested) (help)
2. ↑  Գյումրու տիկնիկային թատրոնը գոյություն ունի նվիրյալների շնորհիվ

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 4, էջ 555)։*  |
Mod DataBase (հայերեն՛ Մոդ Տվյալների Բազա) կամ **Mod DB** (հայերեն՛ Մոդ ՏԲ), կայք՝ նվիրված համակարգչային խաղերի փոփոխությունների ստեղծմանը։ Այն հիմնադրվել է 2002 թվականին Սքոթ «INtense!»-ի կողմից։ Ռեյսմանիս և արագորեն համբավ ձեռք բերեց որպես ռեժիմների ստեղծմանը նվիրված ամենամեծ պորտալը։ Վիճակագրության համաձայն՝ Mod DB-ն ամսական ունենում է ավելի քան 2,000,000 եզակի այցելու, ավելի քան 1,000,000 գրանցված օգտատեր և ավելի քան 130,000 փոփոխություն տարբեր հարթակների համար, այդ թվում՝ ԱՀ, Mac, Linux, iPad, iPhone, Android, Wii, PSP, X360, XBOX, DC և շատ ավելին։

Պատմություն
-----------

Mod DB-ի պատմությունը սկսվում է 1998 թվականից՝ Սքոթ Ռեյսմանիսի կողմից ModRealm-ի ստեղծմամբ, որն ի սկզբանե նվիրված էր Counter-Strike-ի խաբեություններին։ Արդեն 2001 թվականի դեկտեմբերի 17-ին այս կայքի փակումից հետո[2], Ռեյսմանիսը, ով կայքի շարժիչի ծրագրավորողն էր, սկսեց մեկ այլ նախագիծ՝ մի կայք, որը պետք է ընդգրկեր մոդերի ամբողջ թեման։ Մի քանի ամիս մշակումից հետո Mod DB 1.0 տարբերակը թողարկվեց 2002 թվականի հունիսին՝ արագորեն ձեռք բերելով հիմնական ներդրողների խումբ, որոնք հիմք դարձան այն ակտիվ համայնքի համար, որն այսօր ունի կայքը։

2004 թվականին թողարկվեց կայքի երկրորդ տարբերակը, որում ներդրվեցին բազմաթիվ նոր գործառույթներ, կատարվեց կայքի ամբողջական վերանախագծում։ Երրորդ տարբերակը մեկնարկում է 2005 թվականի դեկտեմբերին, որին կրկին հաջորդում է կայքի վերակազմավորումը և դիզայնը։

2006 թվականի հոկտեմբերի 6-ին Addon DB կայքը Mod DB թիմի հետ միասին բացեց հանրային բետա գրանցված օգտվողների համար։ Addon DB-ի նպատակն էր մոդելները, հյուսվածքները և քարտեզները զերծ պահել լրացուցիչ բովանդակության ցանկից։ Addon DB-ն ստեղծելուց հետո Սքոթ Ռեյսմանիսը հիմնեց DesuraNET-ը, որը հետագայում դարձավ և՛ Addon DB, և՛ Mod DB սեփականատերերը։

2007 թվականի սեպտեմբերին Mod DB-ն նորից փոխվեց՝ այն հասցնելով 4.0 տարբերակի։ Սա ներառում էր Addon DB-ի ինտեգրումը Mod DB-ին։ Այս տարբերակը ներառում է զգալի բարելավումներ, ինչպիսիք են ոչ միայն ռեժիմը, այլ խաղ գրանցելու հնարավորությունը, ինչպես նաև բարելավված անձնական հաղորդագրությունների համակարգը։

2010 թվականին DesuraNET-ը գործարկեց «Indie DB» նախագիծը՝ ինդի խաղերի առցանց պորտալ։

2010 թվականի ապրիլին՝ ծառայությունը բացվել է որպես Valve's Steam-ի մրցակից։

2011 թվականին Mod DB-ն հեռացրեց School Shooter: North American Tour 2012 նախագիծը։

Ծանոթագրություններ
------------------

1. ↑  "About Us". *Mod DB*. DesuraNET Pty Ltd. Արխիվացված է the original 2013 թ․ մարտի 13-ին. Retrieved 2010 թ․ մայիսի 23. `{{cite web}}`: Unknown parameter `|deadurl=` ignored (`|url-status=` suggested) (help)
2. ↑  Denby, Leeis (2010 թ․ մարտի 8). "Desura: ModDB Takes On Steam". *Rock Paper Shotgun*. Retrieved 2021 թ․ հոկտեմբերի 4.
*Վիքիպեդիայում կան հոդվածներ Աբրահամյան ազգանունով այլ մարդկանց մասին։*

**Սերո Սողոմոնի Աբրահամյան** (իսկական անունը՝ *Սերյոժա*, հուլիսի 13, 1925(1925-07-13), Աշան, Մարտունու շրջան, ԼՂԻՄ, Ադրբեջանական ԽՍՀ, ԱԽՖՍՀ, ԽՍՀՄ - հուլիսի 12, 2000(2000-07-12), Սևան, Գեղարքունիքի մարզ, Հայաստան), հայ բանաստեղծ, արձակագիր, ԽՍՀՄ գրողների միության անդամ 1956 թ.-ից։ ԽՄԿԿ անդամ 1955 թվականից։

Կենսագրություն
--------------

Ծնվել է Լեռնային Ղարաբաղի Ինքնավար Մարզի Մարտունու շրջանի Աշան գյուղում։ Սովորել է տեղի և հարևան Ղզղալա գյուղի դպրոցներում։ 1949-1963 թվականներին եղել է գյուղական դպրոցական գրադարանների և կուլտուրայի տան վարիչ և տնօրեն։ 1964 թվականից ավագ գրական աշխատող է եղել Բաքվի «Կոմունիստ» (հայերեն) թերթի խմբագրությունում։
1990 թ. բռնագաղթել է Բաքվից և բնակություն հաստատել Սևանում։ 1991 թվականին հիմնադրել է Հայաստանի խուլ-համրերի միավորման «Խաղաղ աշխարհ» թերթը։

Գրողի «Ապրողներս ընկածների պարտապանն ենք» (1997 թվական) գրքում ներկայացված են [[Արցախյան գոյամարտում զոհված ՀՀ Գեղարքունիքի մարզի Սևանի ենթաշրջանի 37 ազատամարտիկների կենսագրությունները և Սևանի կամավորական ջոկատի մարտական ուղին։ Արցախյան շարժման և պատերազմին նվիրված հրապարակախոսական հոդվածներ («Արցախյան քրոնիկոն», «Գրառումներ Բաքվից», «Թուրքը մնում է թուրք» և այլն) է տպագրել «Գարկան թերթ», «Ազատ Արցախ», «Սևան» և այլ թերթերում։

Մահացել է ՀՀ Սևան քաղաքում, թաղված է Աշանում։

Երկեր
-----

* Իմ ստորագրությունը (բանաստեղծություններ), Բաքու, Ազերնեշր, 1955, 88 էջ։
* Ներշնչանք (բանաստեղծություններ), Բաքու, Ազերնեշր, 1960, 52 էջ։
* Միջօրե (բանաստեղծություններ), Բաքու, Ադրբեջանի պետական հրատարակչություն, 1963, 72 էջ։
* Լեռնային վտակ (ժողովածուում տեղ են գտել նաև Ս. Աբրահամյանի գործերը), բաքու, Ազերնեշր, 1963, 132 էջ։
* Ծարավ (բանաստեղծություններ), Բաքու, Ադրբեջանի պետական հրատարակչություն, 1972, 64 էջ։
* Լեռներ, իմ լեռներ (բանաստեղծություններ), Բաքու, Ադրբեջանի պետական հրատարակչություն, 1977, 60 էջ։
* Եվ ես ապրում եմ (բանաստեղծություններ և պոեմներ), Բաքու, «Յազըչը», 1982, 96 էջ։

Ծանոթագրություններ
------------------

1. ↑  *Գրական տեղեկատու*. Երևան: «Սովետական գրող». 1986. p. էջ 20.
2. ↑  "Սերո Աբրահամյանի կենսագրականը AV Production". Արխիվացված է the original 2021 թ․ ապրիլի 11-ին. Retrieved 2018 թ․ փետրվարի 4.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | ՀԳՀԳ: 5920 |

 |
**Արտյոմ Սարգսի Կյուրեղյան** (սեպտեմբերի 9, 1976(1976-09-09), Լենինական, Հայկական ԽՍՀ, ԽՍՀՄ), հունահռոմեական ոճի ռուսաստանցի և հունաստանցի հայ ըմբիշ, Ռուսաստանի առաջնության մրցանակակիր (1997), Հունաստանի բազմակի չեմպիոն (2000–2003, 2005–2007), Եվրոպայի առաջնության մրցանակակիր (2004), Օլիմպիական խաղերի մրցանակակիր (2004)։ Ռուսաստանի սպորտի վաստակավոր վարպետ (1995)։

Կենսագրություն
--------------

Արտյոմ Կյուրեղյանը ծնվել է 1976 թվականի սեպտեմբերի 9-ին Լենինականում (այժմ՝ Գյումրի)։ Հունահռոմեական ըմբշամարտով նա սկսել է զբաղվել 6 տարեկանում՝ Խաչատուր Վարդանյանի ղեկավարությամբ։ 1992-1999 թվականներին ապրել է Ռուսաստանի Ուլյանովսկ քաղաքում, որտեղ Անատոլի Վիննիկի գլխավորությամբ մարզվել է «Դինամո» մարզական ընկերությունում։ 1997 թվականին Կյուրեղյանը դարձել է թեթևագույն քաշային կարգի Ռուսաստանի փոխչեմպիոն։

1999 թվականին տեղափոխվել է Հունաստան, որտեղ շարունակել է ըմբշամարտով զբաղվել իր զարմիկ Հարութիկ Ռուբենյանի ղեկավարությամբ, և հետագայում հանդես է եկել այդ երկրի դրոշի ներքո։

Իր մարզական կարիերայում ամենամեծ հաջողությանը Արտյոմ Կյուրեղյանը հասել է 2004 թվականին։ Շվեդիայի Հապարանդա քաղաքում տեղի ունեցած Եվրոպայի առաջնությունում նրան հաջողվել է հասնել եզրափակիչ և դառնալ արծաթե մեդալակիր։ Աթենքում կայացած օլիմպիական խաղերում նա գոտեմարտերից երեքում հաղթել է Ղրղզստանը, Չինաստանը և Դանիան ներկայացնող մրցակիցներին, կիսաեզրափակչում պարտվել է ռուսաստանցի ըմբիշ Հեյդար Մամեդալիևին, իսկ 3-րդ տեղի համար գոտեմարտում հաղթել է Ալեքսեյ Վակուլենկոյին (Ուկրաինա) և նվաճել բրոնզե մեդալ։

2001-2007 թվականներին Արտյոմ Կուրեղյանը հանդես է եկել ըմբշամարտի գերմանական բունդեսլիգայի «KSV Aalen» ակումբում։ 2007 թվականին նա ավարտել է մարզական կարիերան։ Ապրում է Աթենքում։

Ընտանիք
-------

**Արտուշ Կյուրեղյան** (ծնված 1973 թվականին)՝ եղբայրը, հունահռոմեական ոճի ռուսաստանցի ըմբիշ, Ռուսաստանի առաջնության կրկնակի մեդալակիր (1995, 1998), Իվան Պոդդուբնու անվան միջազգային մրցաշարի արծաթե մեդալակիր (1995)։

Ծանոթագրություններ
------------------

1. ↑  Борцы Армении(չաշխատող հղում)
2. ↑  "Ульяновская областная федерация спортивной борьбы․ Зал славы". Արխիվացված է the original 2019 թ․ փետրվարի 15-ին. Retrieved 2020 թ․ ապրիլի 18. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  КЮРЕГЯН ВДОХНОВИЛ ЯКОВЛЕВУ НА СЕРЕБРО
4. ↑  Olympic Games, Greco-Roman Seniors, 2004-08-23 Athens (GRE), 55.0 kg
5. ↑  "Archives.in.gr". Արխիվացված է the original 2012 թ․ մայիսի 15-ին. Retrieved 2013 թ․ մայիսի 22.
6. ↑  Sport24
7. ↑  "Έλληνες Ολυμπιονίκες".
8. ↑  rizospastis

Արտաքին հղումներ
----------------

* Արտյոմ Կյուրեղյանի – օլիմպիական վիճակագրությունը *Sports-Reference.com* կայքում (անգլ.)
* Արտյոմ Կյուրեղյանը International Wrestling Database կայքում (անգլ.)
* Статистика выступлений в немецкой борцовской бундеслиге(գերմ.)

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Olympic Channel · Միասնական պայքարի աշխարհ |

 |
**Այտափոսիկ** կամ **մատնեհար**, բնական փոքրիկ փոսիկներ մարդու այտերին և կզակին։

Բնութագիր
---------

Փոսիկները լինում են տարբեր չափերի և խորության։ Լինում են շրջանաձև կամ ուղղահայաց կերպով ձգված։ Հիմնականում հանդիպում են բերանի կողային անկյուններում տարբեր հեռավորությունների վրա։ Փոսիկները առաջանում են երկու այտերին, սակայն հավանական է նաև, որ լինեն միայն մեկ այտի վրա։ Հիմնականում դեմքի մկանների հանգիստ վիճակում փոսիկները նկատելի չեն։ Դրանք երևում են միայն ժպտալիս կամ ինտենսիվ դիմախաղի դեպքում։

Ժամանակ առ ժամանակ փոսիկները կարող են անհետանալ և կրկին հայտնվել։ Պրոֆեսոր Մակ-Դոնալդը իր հետազոտությունների արդյունքում եզրակացրել է, որ փոսիկները սխալմամբ բնութագրվել են որպես գենետիկորեն փոխանցվող դոմինանտ գեն։ Սակայն, Յուտայի համալսարանի գիտնականները համարում են, որ դրանք ոչ մշտական դոմինանտ գեն են, որոնք հիմնականում կառավարվում են մեկ գենի կողմից, բայց միևնույն ժամանակ գտնվում են մյուս գեների ազդեցության տակ։

Առաջացման պատճառներ
-------------------

Շրջանառվում են տարբեր վարկածներ այտերի փոսիկների առաջացման պատճառների վերաբերյալ։ Բայց դրանք բոլորն էլ հանգում են այն մտքին, որ այտերի փոսիկների առաջացման հիմնական պատճառը այտոսկրային մեծ մկանի (լատին․՝ zygomaticus major) կառուցվածքային առանձնահատկություններն են։ Այտոսկրային մեծ մկանը կծկվելիս բերանի անկյունը բարձրացնում է վերև և մի փոքր ձգում դեպի դուրս, որի արդյունքում ձևավորվում է ժպիտը։ Այս պատճառով էլ այն երբեմն անվանում են «ժպիտի գլխավոր մկան»։

Կան մի շարք պլաստիկ վիրահատություններ այտերի արհեստական փոսիկներ ստեղծելու համար։ Սակայն հայտնի չէ արդյո՞ք դրանք երկար ժամանակ կպահպանվեն, քանի որ տարիքի հետ մեկտեղ մաշկի առաձգականությունը նվազում է, և փոսիկները կարող են անհետանալ։

Մշակութային առանձնահատկություններ
---------------------------------

Որոշ մշակութային ուսումնասիրությունների արդյունքում պարզ է դարձել, որ ասիական և հնդեվրոպական էթնիկ ենթախմբերում կա նախապատվություն այտերի փոսիկներ ունեցող մարդկանց նկատմամբ, և նրանք համարվում են առավել գրավիչ ու անկեղծ։

Պատկերասրահ
-----------

* 
* 
* 
*

Ծանոթագրություններ
------------------

1. ↑  "Հայոց լեզվի հոմանիշների բացատրական բառարան, Աշոտ Մուրադի Սուքիասյան - այտփոսիկ". *www.nayiri.com*. Retrieved 2017 թ․ մարտի 25.
2. ↑  Am J Med Genet. 1990 Jul;36(3):376. Cheek dimples.
3. 1 2 3  Pessa, JE; Zadoo, VP; Garza, PA; Adrian Jr, EK; Dewitt, AI; Garza, JR (1998). "Double or bifid zygomaticus major muscle: anatomy, incidence, and clinical correlation". *Clinical anatomy (New York, N.Y.)*. **11** (5): 310–3. doi:10.1002/(SICI)1098-2353(1998)11:5<310::AID-CA3>3.0.CO;2-T. PMID 9725574.
4. ↑  McDonald, J.H. "Myths of Human Genetics". Sparky House Publishing. Retrieved 2015 թ․ հունվարի 10.
5. ↑  Utah. "Observable Human Characteristics". Retrieved 2015 թ․ հունվարի 26.
6. ↑  "British doctors warn against 'designer dimple' cosmetic surgery". Արխիվացված է the original 2016 թ․ մարտի 15-ին. Retrieved 2017 թ․ մարտի 17.

Արտաքին հղումներ
----------------

* Possible inheritance of dimples.

Մեդիա ֆայլեր

|  |  |
| --- | --- |
| Վիիքպահեստ | Վիքիպահեստ նախագծում կարող եք այս նյութի վերաբերյալ հավելյալ պատկերազարդում գտնել **Այտափոսիկ** կատեգորիայում։ |
**Նոր մզկիթ** (**Ենի Ջամի**, թուրքերեն՝ Yeni Cami), հայտնի է նաև որպես **Վալիդե Սուլթանի մզկիթ** (թուրքերեն՝ Valide Sultan Camii) կամ **Վալիդե Սուլթանի նոր մզկիթ** (թուրքերեն՝ Yeni Valide Sultan Camii՝ պաշտոնական անվանումը), Ստամբուլ ամենամեծ մզկիթներից մեկը։ Գտնվում է քաղաքի պատմական հատվածում՝ Էմինյոնյու թաղամասում՝ Գալաթայի կամրջի մոտ։

Կառուցման պատմություն
---------------------

Մզկիթի կառուցումը սկսվել է 1597 թվականին Մուրադ III սուլթանի կնոջ Սաֆիե սուլթանի հրամանով։ Ճարտարապետ ընտրվել է Միմար Սինանի աշակերտ Դավութ աղան։ Երբ երկու տարի անց Դավութ աղան մահացավ, նրան փոխարինեց Դալգիչ Ահմեդ աղան։ Կառուցումը տևել է կես դարից ավելի և ավարտվել է միայն Թուրհան սուլթանի օրոք։

Էմինյոնյու թաղամասը եղել է Ստամբուլի առևտրական կենտրոնը, որտեղ հիմնականում ապրել են հրեաներ։ Այս թաղամասի ընտրությունը մեծ մզկիթ կառուցելու համար հասկանալի էր.սուլթանուհին ցանկանում էր մեծացնել իսլամի ազդեցությունը քաղաքի ոչ մուսուլման բնակչության շրջանակներում։ Մեհմեդ III-ի մահից հետո 1603 թվականին Սաֆիեն ուղարկվել է Հին պալատ։ Մզկիթի կառուցումը դադարեցվեցմ քանի որ նոր սուլթան Ահմեդ I-ը հետաքրքրված չէր նախագծով։ Ժամանակի ընթացքում, կառույցը վերածվեց ավերակի։ 1660 թվականին հրապարակը, որտեղ գտնվել է կիսակառույց մզկիթը, տուժեց հրդեհից։ Հրդեհը գրավեց վալիդե Թուրհան սուլթանի ուշադրությունը և նրա հրամանով մզկիթը կառուցվեց։ Կառուցումը ավարտվել է 1665 թվականին։

### Արտաքին տեսք

Մզկիթը ունի 66 գմբեթ, որոնք դասավորված են բրգաձև։ Մզկիթը ունի երկու մինարեթներ, որոնցից յուրաքանչյուրը ունի երեք շերեֆե (պատշգամբ)։ Գլխավոր գմբեթը ունի 36 մետր բարձրություն և եզերվում է չորս ենթագմբեթներով։ Մզկիթի տանիքին առկա են տարբեր տրամագծերի գմբեթներ։ Այս ոճը կիրառվել են նաև Միմար Սինանը Շեհզադե մզկիթում և Սեդեվքարա Մեհմեդ Աղան՝ Կապույտ մզկիթում։

### Ներքին տեսք

Մզկիթի ներսը լավ լուսավորված է, իսկ հատակը ծածկված է գորգերով։

Լուսամուտները նկարազարդված են ծաղկանկարներով։ Բոլոր լուսամուտներին կախված են հայաթներ և սուրահներ Ղուրանից։ Մզկիթը ունի հինգ դարպասներ, որոնցից մեկով կարելի է մտնել մզկիթի առաջնային բակ։

Պատկերասրահ
-----------

* Նոր մզկիթը ՈսկեղջյուրիցՆոր մզկիթը Ոսկեղջյուրից
* Գլխավոր մուտքըԳլխավոր մուտքը
* Մզկիթը գիշերըՄզկիթը գիշերը
* Ներքին բակՆերքին բակ
* ԳմբեթներըԳմբեթները
* Գլխավոր գմբեթըԳլխավոր գմբեթը
* Ներքին տեսքՆերքին տեսք
* ՄինբարՄինբար

Ծանոթագրություններ
------------------

1. 1 2  archINFORM (գերմ.) — 1994.
2. ↑  "Йени Джами на сайте stambul4you.ru". Արխիվացված է the original 2013 թ․ օգոստոսի 10-ին. Retrieved 2016 թ․ սեպտեմբերի 23. `{{cite web}}`: Unknown parameter `|dead-url=` ignored (`|url-status=` suggested) (help)

Գրականություն
-------------

* *Финкель, Кэролайн* История Османской империи: Видение Османа. — М.: АСТ; Астрель, 2012. — 829 с. — ISBN 978-5-17-043651-4
* *Peirce, Leslie P.* The Imperial Harem: Women and Sovereignty in the Ottoman Empire. — Oxford: Oxford University Press, 1993. — 374 p. — ISBN 0195086775, 9780195086775
* *Thys-Şenocak, Lucienne* Ottoman Women Builders: The Architectural Patronage of Hadice Turhan Sultan. — Aldershot: Ashgate, 2006. — 326 p. — ISBN 0754633101, 9780754633105

Արտաքին հղումներ
----------------

* Նոր մզկիթ Archived 2016-03-04 at the Wayback Machine.
* Նոր մզկիթի լուսանկարները Archived 2016-08-17 at the Wayback Machine.
*Վիքիպեդիայում կան հոդվածներ Նազարյան ազգանունով այլ մարդկանց մասին։*

**Խաչիկ Ենոքի Նազարյան** (հուլիսի 22, 1926(1926-07-22), Դաշտամեջ, Հայաստան - փետրվարի 28, 2007(2007-02-28), Երևան, Հայաստան), հայ աշխարհագետ-երկրաձևաբան։ Աշխարհագրական գիտությունների դոկտոր, պրոֆեսոր։

Կենսագրություն
--------------

Խաչիկ Նազարյանը ծնվել է 1926 թվականին Արարատի շրջանի Չանախչի (այժմ` Զանգակատուն) գյուղում։ 1950 թվականին ավարտել է Երևանի պետական համալսարանը։ 1953 թվականից աշխատել է Երևանի պետական համալսարանում, 1976-1996 թվականներին եղել է աշխարհագրության ֆակուլտետի դեկան, 1989-1997 թվականներին, միաժամանակ՝ ֆիզիկական աշխարհագրության ամբիոնի վարիչ, 1979-1992 թվականներին՝ ՀՀ Կրթության և գիտության նախարարության աշխարհագրության ուսումնամեթոդական խորհրդի նախագահ, 1980-2001 թվականներին՝ Հայկական աշխարհագրական ընկերության փոխնախագահ, 2006 թվականին՝ «Հայաստանի բնաշխարհ» հանրագիտարանի գիտախմբագրական խորհրդի անդամ։

Աշխատանքները վերաբերում են Հայկական լեռնաշխարհի ռելիեֆի ձևածագումնաբանական տիպերի վերլուծությանը, ֆիզիկական աշխարհագրության շրջանցման, սելավաբեր երևույթների, հնէաշխարհագրության, բնօգտագործման և բնապահպանության, ֆիզիկական աշխարհագրության կիրառական խնդիրներին։
Հետազոտել է ՀՀ մակերևույթը, սելավային հոսքերը, կազմել ռելիեֆի ձևածագումնաբանական, սելավների ձևավորման համալիր խոշորամասշտաբ քարտեզներ։

Երկեր
-----

* Անդրկովկասի ֆիզիկական աշխարհագրություն, ռուսերեն, դասագիրք, 1986 (համահեղինակ)։
* Հայաստանի աշխարհագրություն, գիրք 1-2, դասագիրք, 2002 (համահեղինակ)։
* Հայկական ՍՍՀ գեոմորֆոլոգիան, Երևան, 1986 (համահեղինակ)։
* Լեռնային ռելիեֆը որպես ֆիզիկաաշխարհագրական առաջնակարգ գործոն (ՀՀ տարածքի օրինակով), Երևան, 2006։
* Геология Армянской ССР, т.1, Ереван, 1962 (համահեղինակ).

Ծանոթագրություններ
------------------

1. 1 2 3 4
2. ↑  "Խաչիկ Նազարյան". *www.ysu.am*. Արխիվացված է the original 2017 թ․ հոկտեմբերի 15-ին. Retrieved 2017 թ․ հուլիսի 6. `{{cite web}}`: Unknown parameter `|dead-url=` ignored (`|url-status=` suggested) (help)
3. 1 2  Ով ով է. Հայեր. Կենսագրական հանրագիտարան, հատոր երկրորդ, Երևան, 2007։
4. ↑  "ՀՀ Գիտությունների ազգային ակադեմիայի հիմնարար գիտական գրադարան".

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 11644 |

 |
Ենթադրենք որևէ հեղուկային զանգված, որն իր ամբողջականությունը պահպանում է շնորհիվ սեփական գրավիտացիայի, պտտվում է որևէ երկնային մարմնի շուրջ։ Ռոշի սահմանից մեծ հեռավորության վրա հեղուկային զանգվածը կունենա գրեթե գնդաձև տեսք։
Ռոշի սահմանին մոտենալիս հեղուկային զանգվածը իր տեսքը կձևափոխի՝ մակընթացային ուժերի պատճառով։
Ռոշի սահմանին հասնելիս հեղուկային զանգվածի սեփական գրավիտացիոն ուժերը այլևս չեն կարողանա դիմակայել մակընթացային ուժերին և մարմինը կսկսի կազմալուծվել։
Ինչպես ցուց են տալիս կարմիր սլաքները, հեղուկային զանգվածի այն մասերը, որոնք ավելի մոտ են երկնային մարմնին, ավելի արագ կշարժվեն։
Զանգվածի տարբեր մասերի ուղեծրային արագությունների տարբերության պատճառով հեղուկային զանգվածը ի վերջո օղակ կկազմի երկնային մարմնի շուրջ։
**Ռոշի սահման** կամ **Ռոշի շառավիղ** է կոչվում իր սեփական գրավիտացիոն ուժերով ամբողջական պահվող երկնային մարմնի այն հեռավորությունը մեկ այլ երկնային մարմնից, որին հասնելու դեպքում առաջին երկնային մարմինը կկազմալուծվի՝ մյուս երկնային մարմնի կողմից առաջացած մակընթացային ուժերի ազդեցության ներքո։ Կազմալուծումը տեղի է ունենում այն պատճառով, որ մակընթացային ուժերը գերազանցում են մարմնի սեփական գրավիտացիոն ինքնաձգողականության ուժը։ Ռոշի սահմանի ներսում, երկնային մարմնի շուրջ պտտվող նյութերը հակված են ցրվել և օղակներ ձևավորել, իսկ սահմանից դուրս՝ հակված են սերտաճել, միանալ միմյանց։ Տերմինը կոչվում է ֆրանսիացի աստղագետ Էդուարդ Ռոշի անունով, ով առաջինն է հաշվարկել է այս տեսական սահմանը 1848 թվականին։

Ծանոթագրություններ
------------------

1. ↑  Eric W. Weisstein (2007). "Eric Weisstein's World of Physics - Roche Limit". scienceworld.wolfram.com. Retrieved 2007 թ․ սեպտեմբերի 5.
2. ↑  NASA. "What is the Roche limit?". NASA - JPL. Արխիվացված է the original 2013 թ․ փետրվարի 4-ին. Retrieved 2007 թ․ սեպտեմբերի 5.
**Էդգար Գագիկի Գյանջումյան** (ապրիլի 15, 1978(1978-04-15), Երևան, Հայկական ԽՍՀ, ԽՍՀՄ), հայ կոմպոզիտոր։ ՀՀ մշակույթի վաստակավոր գործիչ (2011):

Պարուսույց Սուրեն Գյանջումյանի թոռն է, Գագիկ Գյանջումյանի որդին։

Կենսագրություն
--------------

1995-1999 թվականներին սովորել է Երևանի պետական համալսարանի կիրառական մաթեմատիկայի ֆակուլտետում։ Զուգահեռ սովորել է «Հրաչյա Աճառյան» համալսարանի միջազգային իրավունքի ֆակուլտետում և Երևանի Կոմիտասի անվան պետական կոնսերվատորիայի կոմպոզիցիայի բաժնում, ավարտել ասպիրանտուրան։ Առաջին անգամ Էդգար Գյանջումյանի հեղինակային ստեղծագործությունը հնչել է 1998 թվականի ապրիլին՝ Հայաստանի հանրային ռադիոյով։ 2004 թվականին ունեցել է երեք մենահամերգ։ Համագործակցել է հայ երգարվեստի մի շարք ներկայացուցիչների հետ՝ Նառա, Զարուհի Բաբայան, Նունե Եսայան, Ալլա Լևոնյան և այլք։

Թողարկել է չորս ձայնասկավառակ։ 2008 թվականին ստեղծել է «Օգնեմ» հիմնադրամը, որի նպատակն է օգնել արյան հիվանդությամբ տառապող երեխաներին։

Սկավառակագրություն
------------------

* New Century Songbook (2001)

Ծանոթագրություններ
------------------

1. ↑  Հայաստանի Հանրապետության պատվավոր կոչումներ շնորհելու մասին
2. ↑  Էդգար Գյանջումյան. «Եթե մարդ լավ երաժշտություն է լսում, հետզհետե լավ մարդ կդառնա»
3. ↑  "Օգնեմ հիմնադրամ". Արխիվացված է the original 2015 թ․ օգոստոսի 2-ին. Retrieved 2015 թ․ ապրիլի 15. `{{cite web}}`: Unknown parameter `|dead-url=` ignored (`|url-status=` suggested) (help)
4. ↑  Գյանջումյանի կենսագրությունը AV Production կայքում(չաշխատող հղում)

Արտաքին հղումներ
----------------

* Բենեֆիս. Էդգար Գյանջումյան

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Հայաստանի կոմպոզիտորների միություն |
|  |
| Բառարաններ և հանրագիտարաններ | AV Production |

 |
**Թադևոս Սերգեյի Մինասյանց** (մարտի 23, 1912(1912-03-23), Բաքու, Ռուսական կայսրություն - 1982), խորհրդային պետական աշխատող, ԽՄԿԿ անդամ (1942)։

Կենսագրություն
--------------

Թադևոս Մինասյանցի հուշատախտակը Երևանում
Ավարտել է Մոսկվայի Պոդբելսկու անվան ինժեներատեխնիկական ակադեմիան (1937)։ Կապի բնագավառում աշխատել է 1937 թվականից։ Եղել է Ալմա Աթայի կապի գրասենյակի պետի տեղակալ, 1938 թվականից՝ Հարավային Ղազախստանի կապի վարչության պլանֆինբաժնի վարիչ, 1944 թվականից՝ Կեմերովոյի մարզի կապի վարչության պետ, 1948-1953 թվականներին՝ կապի հայկական վարչության պետ։

1945-1952 թվականներին եղել է ԽՍՀՄ կապի Ժողկոմատի, 1946 թվականից ՀԽՍՀ կապի նախարար։ ՀԿԿ ԿԿ-ի անդամ է եղել 1964 թվականից։ Եղել է ՀԿԿ 19-րդ, 11-րդ, 23-27-րդ համագումարների պատգամավոր և ՀԽՍՀ 5-10-րդ գումարումների Գերագույն խորհրդի պատգամավոր։

Հիշատակ
-------

2012 թվականին Հայփոստը թողարկել է նամականիշ՝ նվիրված Թադևոս Մինասյանցի ծննդյան 100-ամյակին։

Պարգևներ
--------

Պարգևատրվել է Լենինի և Հոկտեմբերյան հեղափոխության շքանշաններով։

Ծանոթագրություններ
------------------

1. 1 2 3 4 5 6  Հայկական սովետական հանրագիտարան (հայ.) — Երևան: 1981. — հատոր 7. — էջ 556.
2. ↑  "ՀՀ ՏԿՆ կայք, նախկին նախարարներ". Արխիվացված է the original 2015 թ․ սեպտեմբերի 19-ին. Retrieved 2015 թ․ նոյեմբերի 2. `{{cite web}}`: Unknown parameter `|dead-url=` ignored (`|url-status=` suggested) (help)
3. ↑  100-летие со дня рождения Тадевоса Минасянца

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 556)։*  |
Առյուծային ասուպային հոսքը 1833 թվականին, նկատված Հյուսիսային Ամերիկայում նոյեմբերի 12/13-ին
**Առյուծային ասուպային հոսքը** կամ **Լեոնիդները** բեղուն ասուպային հոսք է, որը կապված է Թեմպլ–Թատլ գիսաստղի հետ։ Այս ասուպային հոսքի անունը ասուպների ճառագայթման վայրից են ստանում՝ Առյուծ համաստեղությունից. ասուպները թվում է, թե երևում են երկնքի այդ կետից։ 2009 թվականի ցուցաբերումը, որը գագաթնակետի հասավ նույն թվականի նոյեմբերի 17-ին, կարելի է ավելի քան 500 ասուպներ ժամում արտադրի։ Դա բավական չէ իրեն ասուպային փոթորիկ անվանելու համար, որը պարունակում է ավելի քան 1,000 ասուպ ժամում։

Կառուցվածք
----------

Առյուծային ասուպային հոսքը տեղի է ունենում փոշոտ Տեմպել-Տատլ գիսաստղի ստեղծած փոշիներից, որը մի փոքր գիսաստղ է, 3.6 կմ տրամագծով. հայտնաբերվել է աստղագետներ Տեմպել և Տատլի կողից՝ 19-րդ դարի վերջում։ Գիսաստղի աղբը, որը բաղկացած է ավազի կամ ոլոռահատիկի չափ գիսաստղի մասնիկներից, գիսաստղի հետ միասին շրջում է արևը, և տարին մեկ անգամ, նոյեմբերի մեջտեղում, այդ փոշիները հայտնվում են Երկրի մոտ։ Նրանք մինչ 71 կիլոմետր վայրկյանում հարվածով ներս են մտնում մթնոլորտ, և բոցկլտում համառորեն, բայց ցայտունորեն։

Աղբյուրներ
----------

1. 1 2  "Ուժգին Առյուծային ասուպային հոսք է նախատեսված 2009-ի համար (անգլերեն)". Space.com. 04 դեկտեմբերի, 2008. Retrieved 2009 թ․ հոկտեմբերի 22.
2. ↑  Լոպեզ, Մայք (2008 թ․ դեկտեմբերի 7). "Նախազգուշացեք 2009-ի Առյուծային ասուպային հոսքից (անգլերեն)". Արխիվացված է the original 2009 թ․ օգոստոսի 19-ին. Retrieved 2009 թ․ հոկտեմբերի 22.
**Այվազ Հակոբի Ավոյան** (սեպտեմբերի 25, 1955(1955-09-25) կամ 1955, Գուսանագյուղ, Աղինի շրջան, Հայկական ԽՍՀ, ԽՍՀՄ - հուլիսի 13, 2011(2011-07-13) կամ 2011, Վաղարշապատ, Արմավիրի մարզ, Հայաստան), հայ նկարիչ։

Կենսագրություն
--------------

1974-1976 թվականներին Այվազ Ավոյանը սովորել է Գյումրու գեղարվեստի ուսումնարանում, 1986 թվականին ավարտել է Երևանի գեղարվեստա-թատերական ինստիտուտը։

1986 թվականից Այվազի գործերը ցուցադրվում են Մոսկվայում, Լենինգրադում, ԱՄՆ-ում, Արգենտինայում, Բելգիայում։

Աշխատանքները գտնվում են Երևանի Ժամանակակից արվեստի թանգարանում, Հայաստանի և արտերկրի մասնավոր հավաքածուներում։
2013 թվականին Գուսանագյուղում բացվել է Այվազ Ավոյանի անվան ցուցասրահ՝ Ավոյանի գործերի մշտական ցուցադրությամբ։

Ցուցահանդեսներ
--------------

Անհատական ցուցահանդեսներ է ունեցել Երևանում (1993, Երևանի ժամանակակից արվեստի թանգարան)։

2001 թվականին երեք այլ նկարիչների հետ մասնակցել է խմբակային ցուցահանդեսի Ամստերդամի Ռուդոլֆյան ցուցասրահում։

Ծանոթագրություններ
------------------

1. 1 2
2. ↑  Այվազ Ավոյան
3. ↑  Այվազ Ավոյան ցուցասրահ
4. ↑  "Ժամանակակից արվեստի թանգարանում բացվեց Այվազ Ավոյանի ստեղծագործությունների ցուցահանդեսը". Արխիվացված է the original 2018 թ․ մայիսի 19-ին. Retrieved 2021 թ․ հուլիսի 11.

Արտաքին հղումներ
----------------

* Բացվել է Այվազ Ավոյանի աշխատանքների ցուցահանդեսը

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | AV Production |
|  |
| Չափորոշչային վերահսկողություն | ՀԳՀԳ: 32121 |

 |
**Խնձորի միջազգային օր** (անգլ.՝ Apple Day of USA), ոչ պաշտոնական տոն, որն ամեն տարի անց է կացվում ԱՄՆ-ում, փետրվարի 20-ին։

Հյուսիսային Ամերիկայում այս օրը խոհարարական քոլեջների մեծ մասում անց են կացվում ուրախ տոնական շոուներ և վարպետաց դասեր՝ նվիրված այն ուտեստների պատրաստմանը, որոնց հիմնական բաղադրիչը խնձորն է հանդիսանում։

Այս տոնի ավանդական մասն են դարձել ցանկացած «խնձորային մրցույթները», օրինակ խնձորի վրա նետաձգությունը կամ խնձորի կճեպի մաքրումը, որտեղ հաղթում է նա, ով կարողացել է խնձորից առանձնացնել ամենաերկար կճեպը (այժմյան ռեկորդը՝ 52 մ 51 սմ, սահմանել է Կետի Վոլֆերը (անգլ.՝ Kathy Walfer) Նյու Յորքում, 1976 թվականին, խնձորը նա մաքրել է 12 ժամում): ԱՄՆ-ում խնձորի միջազգային օրը ոչ աշխատանքային օր չի հանդիսանում։

Չնայած համացանցում շատ կայքեր «Խնձորի օրը» անվանել են «Խնձորի միջազգային օր», դա չի համապատասխանում իրականությանը։ Մի քանի այլ երկրներում կա նմանատիպ տոն, բայց այն նշվում է այլ օրերին, օրինակ Մեծ Բրիտանիայում Խնձորի օրն ամեն տարի նշվում է հոկտեմբերի 21-ին։

Տես նաև
-------

* Պարենի միջազգային օր

Ծանոթագրություններ
------------------

1. ↑  USFoods.ru — Февраль 2007 — День яблока в США(չաշխատող հղում)
2. 1 2  День яблока — 21 октября. История и особенности праздника в проекте Календарь Праздников 2010
3. ↑  "ВСЕМИРНЫЙ ЯБЛОЧНЫЙ ДЕНЬ". Արխիվացված է the original 2010 թ․ դեկտեմբերի 16-ին. Retrieved 2017 թ․ հուլիսի 9.